ΓΡΑΠΤΗ ΕΡΩΤΗΣΗ E-1642/00

υποβολή: Heidi Hautala (Verts/ALE) προς την Επιτροπή

(29 Μαΐου 2000)

Θέμα: Οι περιβαλλοντικές επιπτώσεις του αυτοκινητοδρόμου Θεσσαλονίκης-Καβάλας

Στη Βόρεια Ελλάδα ο αυτοκινητόδρομος Θεσσαλονίκης-Καβάλας ακολουθεί σήμερα τη διαδρομή της αρχαίας Εγνατίας οδού κοντά στην ακτή, περίπου 4 χλμ νοτίως του χωριού Βρασνά. Παρόλα αυτά το ελληνικό

κράτος κατασκευάζει αυτή τη στιγμή νέο αυτοκινητόδρομο με χρήματα της ΕΕ, η χάραξη του οποίου μετατοπίζεται προς τα βόρεια, από τη νότια άκρη των Βρασνών σε μια κοιλάδα δυτικά του χωριού και διέρχεται μία σήραγγα.

Το 1997 οι κάτοικοι των Βρασνώνπέβαλαν διαμαρτυρία στην ΕΕ για τη διαδρομή αυτή, ωστόσο δεν ελήφθη κανένα μέτρο σχετικά. (έγγραφο 473/97).

Η κοινότητα των Βρασνών θα καταστραφεί με την κατασκευή του αυτοκινητοδρόμου. Η συγκοινωνιακή σύνδεση με την περιφερειακή διοίκηση στην Ασπροβάλτα και με τηνπόλοιπη παράκτια ζώνη θα καταστεί δύσκολη. Πολλοί κάτοικοι των Βρασνών εργάζονται και πολλά παιδιά πηγαίνουν σχολείο στην παράκτια ζώνη.

Το έργο θα καταστρέψει επίσης ένα μοναδικό σπήλαιο δυτικά του χωριού, το οποίο επισκέφθηκαν για παράδειγμα το περασμένο καλοκαίρι σπηλαιολόγοι μεταξύ άλλων από το Πανεπιστήμιο της Θεσσαλονίκης για να ερευνήσουν τη δομή και την πανίδα του. Στο σπήλαιο ζει ένα σπάνιο είδος νυχτερίδων και άλλα σπάνια είδη μικρών ζώων. Αν κατασκευασθεί ο δρόμος, θα περάσει πολύ κοντά από το σπήλαιο και μόνο οι εργασίες για την κατασκευή θα προκαλέσουν μεγάλη ζημία σε αυτό, για να μην αναφέρω τη ζημία που θα προκαλέσει στο μέλλον ένας αυτοκινητόδρομος πολλαπλών λωρίδων. Στις πλαγιές του βουνού νοτίως του χωριούπάρχουν επίσης πολλές αρχαιότητες και οικισμοί, που εκτείνονται χρονικά από την προϊστορία μέχρι τη βυζαντινή περίοδο.

Έχει ζητήσει η Επιτροπή αξιολόγηση των επιπτώσεων στο περιβάλλον από το εν λόγω έργο; Έχει συζητήσει η Επιτροπή με τις τοπικές αρχές για την εκτέλεση του έργου, αφότου έλαβε την αίτηση αποσαφήνισης από τους κατοίκους των Βρασνών; Ποια είναι η άποψη της Επιτροπής σχετικά με εναλλακτικές διαδρομές του αυτοκινητοδρόμου;

Απάντηση της κας Wallstrm εξ ονόματος της Επιτροπής

(4 Ιουλίου 2000)

Όπως εδηλώθη ήδη στους προσφυγόντες του Φεβρουαρίου του 1998, βάσει των πληροφοριών που διαθέτει η Επιτροπή, και οι οποίες επαληθεύθηκαν πρόσφατα, πραγματοποιήθηκε, το 1993, μελέτη περιβαλλοντικών επιπτώσεων στο περί ου ο λόγος σκέλος της Εγνατίας οδού το οποίο περιλαμβάνει την σπηλιά της κοινότητας Βράσνα.

Όλες οι διαδικασίες που προβλέπει η ελληνική νομοθεσία, συμπεριλαμβανομένου του διαλόγου με το κοινό, διεκπεραιώθηκαν. Σύμφωνα με τις ελληνικές αρχές, στη μελέτη περιβαλλοντικών επιπτώσεων εξετάστηκαν εναλλακτικές, έναντι της αποφασισμένης διαδρομής, λύσεις.

Η κατασκευή του σκέλους της Εγνατίας στο οποίο αναφέρεται το αξιότιμο μέλος του Κοινοβουλίου, δεν έχει ακόμη αρχίσει.

Στηνπουργική απόφαση που ολοκληρώνει τη διαδικασία μελέτης των περιβαλλοντικών επιπτώσεων, δενπάρχει αναφορά στην λήψη ειδικών μέτρων ή όρων σχετικά με την εν λόγω σπηλιά. Οι ανθρωπογεωλογικές και σπηλαιολογικέςπηρεσίες του Υπουργείου Πολιτισμού δεν θεωρούν την σπηλιά ως σημαίνον μνημείο. Εξάλλου, η σπηλιά δεν συνδέεται με ζώνες ειδικής προστασίας, χαρακτηρισμένες βάσει της οδηγίας 79/409/ΕΟΚ του Συμβουλίου της 2 Μαΐου 1979 περί της διατηρήσεως των αγρίων πτηνών(1), ούτε με τόπους κοινοτικού ενδιαφέροντος, προταθέντες σύμφωνα με την οδηγία 92/43/ΕΟΚ του Συμβουλίου της 21ης Μαΐου 1992 σχετικά με την διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(2).

Ωστόσο, το Υπουργείο Περιβάλλοντος, Χωροταξίας και Δημοσίων Έργων (ΥΠΕΧΩΔΕ) εκπόνησε γεωφυσική μελέτη για την χάραξη του αυτοκινητοδρόμου σε σχέση με την εν λόγω σπηλιά. Στη μελέτη δεν διαπιστώνεται η ύπαρξη άμεσης σχέσης, δεδομένου ότι η σπηλιά βρίσκεται σε απόσταση 200 μέτρων από την χάραξη της Εγνατίας οδού. Τοπουργείο συνεπέρανε ότι κατά την φάση της κατασκευής η οποία δεν έχει ακόμη αρχίσει θα μπορούσαν να ληφθούν ειδικά μέτρα, εφόσον χρειαστεί, προκειμένου να διατηρηθεί η σπηλιά στην παρούσα κατάστασή της.

(1) ΕΕ L 103 της 25.4.1979.

(2) ΕΕ L 206 της 22.7.1992.